  Туспуктэм: Руслан Нуриахметов Майя Бывальцева Матысь нуналъёсы Удмуртиын зол тӧласькоз, нош арня шорын шӧдскымон кезьытскоз. Со сярысь улосвыл Гидрометцентрлэн пресс-службаез ивортӥз. 17-тӥ но 18-тӥ коньывуонэ нуназе тӧл секундскын 16-21 метре кужмояса пельтылоз, собере пумен лапкомыны кутскоз. Пуксёнэ элькунэ шуныт омыр лыктоз на, уйин температура +9, нуназе +13 градусозь вуоз. Арнялэн кыкетӥ ӝыныяз Удмуртиетӥ кезьыт фронт ортчоз, куд-ог интыосын кӧня ке зороз. Вирнуналэ, 18-тӥ коньывуонэ, кезьытскоз, уйин но нуназе +1…+6 градус котырын возиськоз. Дырын-дырын кот лымыен суро зороз. 19-тӥ но 20-тӥ коньывуонэ лымы-зор озьы ик усёз. Уйёсы температура 0…+5 градусозь лэзькоз, нуназе +3…+6 градусозь ӝутскоз. Нырысь-валысь чакланъёсъя, шутэтскон нуналъёсы куазь тӧло луоз, температура шӧдскымон уз воштӥськы. Тегъёс: куазь Гидрометцентр Удмуртия сӥзьыл  